Temeljem članka 50. Statuta Dječjeg vrtića “Morska vila” Nin, a u svezi s člankom 35. Zakona o ograničavanju uporabe duhanskih i srodnih proizvoda (NN 45/2017) i člankom 2. stavak 2. Pravilnika o provođenju aktivnosti u predškolskim ustanovama na promicanju saznanja o štetnosti uporabe duhanskih i srodnih proizvoda za zdravlje (N.N. 176/03) Upravno vijeće na 42. sjednici održanoj dana 19. ožujka 2021. godine donijelo je :

**PRAVILNIK O NAČINU PROVOĐENJA AKTIVNOSTI U DJEČJEM VRTIĆU NA PROMICANJU SPOZNAJE O ŠTETNOSTI UPORABE DUHANSKIH I SRODNIH PROIZVODA ZA ZDRAVLJE**

1. OPĆE ODREDBE

Članak 1.

Pravilnikom o načinu provođenja aktivnosti u dječjem vrtiću i na promicanju spoznaje o štetnosti uporabe duhanskih i srodnih proizvoda za zdravlje djece i mladeži (u daljem tekstu Pravilnik) uređuje se:

 - predlaganje provedbenih aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja

- organizirati i planski predlagati provedbene aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja

 - predlaganje i organiziranje izdavanja publikacija čiji je cilj promicanje nepušenja kao zdravog načina života

- poduzimanje drugih aktivnosti od značenja za zaštitu zdravlja mladeži od štetnih utjecaja pušenja duhana i duhanskih proizvoda

- osnivanje povjerenstva za borbu protiv pušenja.

Članak 2.

Zabranjeno je pušenje u svim zatvorenim prostorijama vrtića, dvorištu i svim otvorenim prostorima vrtića koji su funkcionalni dio prostora vrtića. Zabranjeno je pušenje na prostoru koji je udaljen manje od 20 metara od ulaza u zgradu vrtića. Znakovi zabrane pušenja trebaju biti istaknute na ulazu u vrtić kao i drugim vidljivim mjestima u vrtiću. Odredbe ovog Pravilnika odnose se na tijela vrtića, radnike i djecu i korisnike usluga vrtića. Ravnatelj vrtića je odgovorna je osoba za provedbu apsolutne zabrane pušenja u vrtiću.

Članak 3.

Promicanje spoznaje o štetnosti uporabe duhanskih i srodnih proizvoda provodi se permanentno, ponajprije u vrtiću, a prema potrebi i izvan vrtića. U provođenju odredbi ovog Pravilnika vrtić surađuje s roditeljima, skrbnicima i mjerodavnim čimbenicima društvene zajednice. Program promicanja spoznaje o štetnosti uporabe duhanskih i srodnih proizvoda za zdravlje među djecom i mladeži svih dobi donosi ministar nadležan za obrazovanje.

Članak 4.

(1) Pod pojmom duhanski proizvodi smatraju se proizvodi koji sadrže duhan koji može biti genetski modificira ili ne, a služi pušenju, šmrkanju, sisanju ili žvakanju.

(2) Duhan za vodenu lulu jest duhanski proizvod koji se može konzumirati putem vodene lule i smatra se duhanskih proizvodom za pušenje.

(3) Novi duhanski proizvod jest duhanski proizvod koji ne pripada niti jednoj od sljedećih kategorija: cigarete, duhan za samostalno motanje, duhan za lule, duhan za vodene lule, cigare, cigarilosi, duhan za žvakanje, duhan za šmrkanje ili duhan za oralnu uporabu, a stavljen je na tržište nakon 19. svibnja 2014.

(4) Elektronička cigareta jest proizvod koji se može koristiti za konzumaciju pare koja sadrži nikotin putem usnika ili bilo kojeg sastavnog dijela tog proizvoda, uključujući uložak, spremnik i uređaj bez uloška ili spremnika.

2. PROVEDBENE AKTIVNOSTI

Članak 5.

 U okviru provođenja aktivnosti kojima je cilj smanjenje uporabe duhanskih i srodnih proizvoda i usvajanje zdravijeg i kvalitetnijeg života bez pušenja, tijela vrtića, odgojitelji i stručni suradnici trebaju: - odgajati djecu tako da izgrade negativan odnos prema uporabi duhanskih proizvoda - promicati tjelesno, duhovno i socijalno značenje zdravlja - promicati usvajanje zdravih životnih navika

Članak 6.

Uz aktivnosti iz članka 4. ovoga Pravilnika vrtić će provoditi i druge aktivnosti za smanjenje uporabe duhanskih i srodnih proizvoda, te usvajanje zdravijeg i kvalitetnijeg života bez pušenja, u zavisnosti od novih zdravstvenih i stručnih dostignuća te financijskih i organizacijskih mogućnosti.

1. PROGRAMI ODVIKAVANJA OD PUŠENJA TE PREDLAGANJE I ORGANIZIRANJE IZDAVANJA PUBLIKACIJA ČIJI JE CILJ PROMICANJE NEPUŠENJA KAO ZDRAVOG NAČINA ŽIVOTA

Članak 7.

Programi odvikavanja od pušenja te predlaganje i organiziranje izdavanja publikacija čiji je cilj promicanje nepušenja kao zdravog načina života provode se u okviru programa rada vrtića. Programi iz stavka 1. ovoga članka obuhvaćaju: - programe za djecu - programe za roditelje.

Članak 8.

Programima iz članka 6. ovoga Pravilnika utvrđuju se sadržaji, oblici izvođenja programa, trajanje programa te kadrovski, prostorni i drugi uvjeti. Programi iz članka 6. ovoga Pravilnika donose se:

- u svezi s upoznavanjem djece sa štetnostima i rizicima uporabe duhanskih i srodnih proizvoda

- u svezi s organiziranjem slobodnog vremena djece

- u svezi s uključivanjem djece u kulturno-umjetničke i športske aktivnosti

- u svezi sa sudjelovanjem djece u natjecanjima

- u svezi s izradom zajedničkih projekata djece, odgojitelja i stručnih suradnika

- u svezi s organiziranjem izleta i odlascima u prirodu

- u svezi s odvikavanjem od uporabe duhanskih i srodnih proizvoda

- u svezi s promicanjem uspješnog roditeljstva

- u svezi s osposobljavanjem odgojitelja i stručnih suradnika za učinkovito promicanje spoznaje o štetnosti uporabe duhanskih i srodnih proizvoda.

Članak 9.

Programi iz članka 6. i 7. ovog Pravilnika sastavni su dio godišnjeg plana i programa rada dječjeg vrtića.

Članak 10.

U provođenju aktivnosti iz članka 4. i izvođenju programa iz članka 6. i 7. ovog Pravilnika vrtić će omogućiti korištenje prostora i opreme u slobodnom vremenu.

Članak 11.

Kod izdavanja glasila i drugih tiskovina vrtić je dužan osigurati djelomičnu zastupljenost sadržaja koji se odnose na promicanje neuporabe duhanskih i srodnih proizvoda.

Članak 12.

Pisane obavijesti, informacije, letke, plakate i slično kojima se promiče neuporaba duhanskih prerađevina, trebaju biti istaknute na vidljivim mjestima u vrtiću.

4. POVJERENSTVO U BORBI PROTIV PUŠENJA

Članak 13.

U vrtiću se osniva povjerenstvo za borbu protiv pušenja (u daljnjem tekstu Povjerenstvo). Povjerenstvo ima 3 člana, predsjednika i dva člana. Članove povjerenstva imenuje ravnatelj iz reda: - odgajatelja - stručnih suradnika. Članovi povjerenstva se imenuju na vrijeme od četiri (4 ) pedagoške godine i mogu biti ponovno imenovani. Predsjednika povjerenstva imenuje ravnatelj. U slučaju dužeg opravdanog izostanka (bolovanje, porodiljski dopust) ili razrješenja na vlastiti zahtjev ravnatelj će imenovati zamjenu za člana Povjerenstva. Član povjerenstva može biti razriješen na vlastiti zahtjev. O opravdanosti zahtjeva odlučuje ravnatelj. Ravnatelj može članove povjerenstva razriješiti i prije isteka roka na koji su imenovani ako za to postoje opravdani razlozi. O opravdanosti razloga odlučuje ravnatelj.

Članak 14.

Povjerenstvo:

1. Prati pojavnost pušenja u i, proučava i promiče nepušenje kao zdrav način života i rada

2. Prati ostvarivanje aktivnosti iz članka 4. i izvođenje programa iz članka 6. i 7. ovog Pravilnika

3. Daje tijelima, odgojiteljima i stručnim suradnicima prijedloge i mišljenja u svezi uočenim problemima pušenja

4. Predlaže programe i aktivnosti odvikavanja odgojitelja i radnika vrtića od pušenja

5. Predlaže nabavu primjerne literature i potrebnih sredstava

6. Predlaže i učestvuje u izradi prigodnih publikacija s promicanjem nepušenja

7. Surađuje preko predsjednika s udrugama, vrtićima i tijelima koja se u okviru svog djelokruga bave promicanjem nepušenja

8. Obavlja druge poslove u skladu sa Zakonom i podzakonskim aktim i ovim pravilnikom

Članak 15.

Povjerenstvo radi na sjednicama. Sjednice saziva i predsjedava im predsjednik povjerenstva. Na sjednicama Povjerenstva se vodi zapisnik. Zapisnik vodi jedan od članova povjerenstva. Zapisnik potpisuju predsjednik i zapisničar. Sjednicama povjerenstva obavezno prisustvuje ravnatelj bez prava odlučivanja. O pozivu drugih osoba na sjednice Povjerenstva odlučuju ravnatelj i predsjednik.

Članak 16.

Prijedloge i mišljenja povjerenstvo može dati samo ako radi u punom sastavu. O davanju prijedloga i mišljenja iz stavka 1. ovog članka članovi povjerenstva odlučuju većinom glasova.

Članak 17.

U radu povjerenstva prema pozivu predsjednika sudjeluju i druge osobe koje svojom stručnošću i iskustvom mogu pomoći povjerenstvu u obavljanju poslova za koje je osnovano.

Članak 18.

O svom radu povjerenstvo pismeno podnosi izvješće Upravnom vijeću najkasnije do 15. listopada tekuće godine za prethodnu pedagošku godinu.

1. FINANCIRANJE

Članak 19.

Sredstva potrebna za realizaciju sustavnih odgojnih, informativnih i promidžbenih aktivnosti i cilju smanjenja i ograničavanja uporabe duhanskih i srodnih proizvoda osiguravaju se u državnom proračunu, lokalnom i iz vlastitih sredstava vrtića.

1. PRIJELAZNE I ZAVRŠNE ODREDBE

Članak 20.

Ravnatelj će imenovati članove povjerenstva za borbu protiv pušenja iz članka 12. ovog Pravilnika najkasnije u roku od 15 dana od dana stupanja na snagu ovog Pravilnika.

Članak 21.

Tumačenje odredbi ovog Pravilnika daje Upravno vijeće.

Članak 22.

Ovaj Pravilnik stupa na snagu osam dana od dana objavljivanja na oglasnoj ploči vrtića.

KLASA: 601-02/21-01/02

URBROJ: 2198/11-08-02-21-18

Nin, 19. ožujka 2021. godine

 Predsjednik Upravnog vijeća:

 Željko Radošević